text: 
  BEGYNDTE MED BEATLES
  
  " Realistisk set er det en mindre del af min karriere  -  tiden 
  bliver mest brugt på mine egne koncerter og plader, men de andre får
   al publicityen ( latter ). Bortset fra det spiller jeg ikke med de 
  mennesker, fordi de er berømte, men fordi jeg elsker deres musik. "
  
  Og Lofgren er meget beæret over at spille med Ringo, der i årevis 
  spillede  -  nogle ville sige forsøgte at spille  -  trommer hos de 
  dér fire fra Liverpool.
  
  " Det var Beatles, der satte mig i gang i rockmusikken, og jeg 
  syntes stadigvæk i dag, at Beatles' samlede produktion er det bedste 
  musik, der nogensinde er lavet, " siger Nils Lofgren. Det kan meget 
  vel være, men ikke desto mindre er det alt for overset, at Nils 
  Lofgren solo laver nogle glimrende rockplader. En ny og fremragende én
   af slagsen  -  " Crooked Line "  -  er netop udkommet. Jordnær 
  rock'n'roll på den gammeldaws facon  -  ikke ulig John Mellencamps " 
  Whenever We Wanted " fra sidste år.
  
  
  
  